**Vásárhelyi Pál Általános Iskola**

Iskolánk a Hajdú-Bihar megyei kisváros, Polgár nevelési-oktatási intézménye.

Polgár Város önkormányzata az intézményt a megszüntetett Vásárhelyi Pál Gimnázium, Általános és Szakképző Iskola, Diákotthon jogutód intézményeként hozta létre a 100/2007. (VII.19.) sz. KT. határozatával.

Iskolánk jelenleg a következő feladatokat látja el:

* Nappali rendszerű általános műveltséget megalapozó iskolai oktatás (általános iskolai oktatás 1-8. évfolyamon).
* Sajátos nevelési igényű tanulók nappali rendszerű általános műveltséget megalapozó iskolai oktatása (általános iskolai oktatás 1-8. évfolyamon).
* Iskolaotthonos oktatás
* Egésznapos oktatás
* Napközi otthoni ellátás
* Tanulószobai ellátás

Az iskola fenntartója:

Klebelsberg Intézményfenntartó Központ,1051 Budapest, Szalay u. 10-14.sz.

Az iskola felügyeletét gyakorló szerv:

Klebelsberg Intézményfenntartó Központ Hajdúnánási tankerülete, Hajdúnánás, köztársaság tér 1. sz. 24 általános iskolai csoportban oldjuk meg az alapító okiratban rögzített feladat ellátási kötelezettségünket, 1-4 évfolyamon 12 iskolaotthonos, felső tagozaton 3 napközis csoportban.

A nevelését, oktatását 46 fős nevelőtestület és látja el. Munkánkat 2 fő iskolatitkár segíti.

"Ha a gyerekek toleráns légkörben élnek,

Megtanulnak türelmesnek lenni.

Ha a gyerekek dicsérve élnek,

Megtanulják megbecsülve érezni magukat.

Ha a gyerekek elfogadva és barátságban élnek,

Megtanulják megtalálni a szeretetet a világban."

Dorothy Law Holte gondolatait magunkénak vallva neveljük, oktatjuk diákjainkat az életkori sajátosságok figyelembe vételével, nyugodt, demokratikus légkörben , a tudomány fejlődését, az élet változásait szem előtt tartva.

Mottónk:

"Okosan szeretve, tudást követelve felkészíteni a felnőtt életre."

Intézményünk elkötelezett a következő feladatok magas szinten való teljesítésében:

* Az idegen nyelv, magyar, matematika és informatika tantárgyak emelt óraszámú oktatása.
* A magyar, matematika tantárgyak oktatása csoportbontásban és csoportközi differenciálással.
* Sokoldalú, korszerű tudás közvetítése.
* Megújulásra, önművelődésre fogékony tanulók nevelése.
* A művészetek befogadására kész, jó ízlésű, kreatív személyiségek fejlesztése.
* Az iskolaotthonos és egésznapos nevelési-oktatási formában rejlő lehetőségek maximális kihasználása.
* Az általános alapok fejlesztésén túl fontosnak tartjuk a tehetséges tanulók felismerését, fejlődésük elősegítését, támogatását.
* Tanulóink megjelenését és sikeres szereplését tanulmányi versenyeken.
* Fontosnak tartjuk a lemaradó, tanulási nehézséggel küzdő tanulók felzárkóztatását.
* A részképesség zavarral küzdő tanulók felzárkóztatásának segítését.
* Önismereti tréningek, drámapedagógia módszerek alkalmazását.
* Kompetencia alapú oktatás alkalmazását felmenő rendszerben.
* Olyan pályázati figyelő - és író rendszer működtetését, amely segíti a tárgyi és személyi feltételek fejlesztési lehetőségeit.
* A partnerek igényeinek megismerését, elvárásainak beépítését az oktató- nevelő munkába.

Iskolánkban a minőségi munka, az innováció alapkövetelmény, melynek garanciája a munkatársak belső és külső képzése, a minőségirányítási rendszer működtetése és folyamatos fejlesztése.

A szülők és gyermekek igénye alapján a következő képzéseket indítottuk:

* Emelt óraszámú angol,magyar, matematika és informatika oktatása
* Csoportbontás és csoportközi differenciálás magyar, matematika és angol tantárgyakból
* Iskolaotthonos oktatás
* Napközis foglalkozások szervezése
* Úszásoktatás

A nem kötelező (választható) tanóra keretében, szakorvosi javaslat alapján gyógytornát és könnyített testnevelést szervezünk.

Tanórán kívüli tevékenységek:

* Középiskolára előkészítő
* Versenyekre való felkészítés
* Tantárgyi felzárkóztató foglalkozások
* Színjátszó szakkör
* Gyógytestnevelés
* Tömegsport: foci, torna, kosárlabda, gimnasztráda
* SE szervezésében: foci 4 korcsoport
* Kézilabda 2 csoport
* Karate

**Elérhetőségeink:**

Polgári Vásárhelyi Pál Általános Iskola

OM azonosító: 200927

4090 Polgár, Zólyom utca 14.

Telefon: 52/391-440

Fax: (52) 392-090

Dr. Faragóné Béres Edit intézményvezető

4090 Polgár, Zólyom utca 14.

Telefon: (52) 391-440

Fax: (52) 392- 090

E-mail: vashpalig@gmail.com

Bene Lászlóné intézményvezető-helyettes

4090 Polgár, Zólyom utca 14.

Telefon: (52) 391-440

Fax: (52) 392- 090

E-mail: vasarhelyip@freemail.hu

Harangi Mária intézményvezető-helyettes

4090 Polgár, Móricz utca 3-5.

Telefon: (52) 391-216

Fax: (52) 391-216

E-mail: vasarhelyip@freemail.hu